REGOLAMENT TAL-KUMMISSJONI (KE) Nru 754/2008
tal-31 ta’ Lulju 2008
li jemenda r-Regolament (KE) Nru 318/2007 li jistabbilixxi kundizzjonijiet ta’ saħħa ta’ l-annimali għal importazzjonijiet ta’ ċerti għasafar fil-Komunità u l-kundizzjonijiet tal-kwarantina ta’ dan
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b’mod partikulari t-tieni subparagrafu ta’ l-Artikolu 10(3) u l-ewwel subparagrafu ta’ l-Artikolu 10(4) ta’ dan,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħteġijiet dwar saħħa ta’ l-annimali li jirregolaw il-kummerċ u l-importazzjoni fil-Komunità ta’ annimali, semen, ova u embrijuni mhux suġġetti għal ħteġijiet ta’ saħħa ta’ l-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (2), u b’mod partikulari r-raba’ inċiż ta’ l-Artikolu 18(1),
Billi:
(1)
Ir-Regolament (KE) Nru 318/2007 (3) li jistabbilixxi l-kundizzjonijiet ta’ saħħa ta’ l-annimali għal importazzjonijiet ta’ ċerti għasafar barra tjur fil-Komunità u l-kundizzjonijiet tal-kwarantina applikabbli għal għasafar bħal dawn wara l-importazzjoni.
(2)
L-Anness V ma’ dak ir-Regolament jistabbilixxi listi ta’ faċilitajiet u ċentri tal-kwarantina approvati mill-awtoritajiet kompetenti ta’ l-Istati Membri għal importazzjoni ta’ ċerti għasafar barra tjur.
(3)
Ċipru, l-Ungerija, l-Italja, l-Awstrija, il-Portugall u r-Renju Unit rrivedew il-faċilitajiet u ċ-ċentri tagħhom ta’ kwarantina u bagħtu lista aġġornata ta’ dawk il-faċilitajiet u ċentri tal-kwarantina lill-Kummissjoni. Il-lista ta’ faċilitajiet u ċentri tal-kwarantina approvati stipulati fl-Anness V mar-Regolament (KE) Nru 318/2007 għandha għalhekk tkun emendata skond dan.
(4)
Ir-Regolament (KE) Nru 318/2007 għandu għalhekk ikun emendat skond dan.
(5)
Il-miżuri stipulati f’dan ir-Regolament huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness V mar-Regolament (KE) Nru 318/2007 huwa mibdul bit-test fl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjonijiet tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 31 ta’ Lulju 2008.